पाएं अपने शहर की ताज़ा ख़बरें और फ्री ई-पेपरडाउनलोड करें
बीएनएमयू अंतर्गत कॉलेजों में कार्यरत व सेवानिवृत्त शिक्षकों के निधन पर कुलपति कार्यालय सभाकक्ष में शोकसभा का आयोजन किया गया। कुलपति ने कहा कि कोरोना ने हमारे कई योग्य शिक्षकों को असमय हमसे छीन लिया है। ये सभी शिक्षकों ने विश्वविद्यालय के विकास में बहुमूल्य योगदान दिए थे। डॉ. प्रदीप झा रमेश झा महिला कालेज, सहरसा में मनोविज्ञान के शिक्षक थे। डॉ. ललन कुमार सिंह एसएनआरकेएस कालेज, सहरसा में राजनीति विज्ञान के शिक्षक थे। डॉ. सीके साह वाणिज्य विभाग पीएस काॅलेज में शिक्षक थे। डॉ. बी. झा सुमन विश्वविद्यालय मनोविज्ञान विभाग के पूर्व अध्यक्ष थे। डॉ. महेंद्र खिरहरी केपी काॅलेज मुरलीगंज में दर्शनशास्त्र के पूर्व अध्यक्ष एवं पूर्व प्रभारी प्राचार्य थे। इस अवसर पर प्रति कुलपति डॉ. आभा सिंह, कुलानुशासक डॉ. विश्वनाथ विवेका, कुलसचिव डॉ. कपिलदेव प्रसाद, जनसंपर्क पदाधिकारी डॉ. सुधांशु शेखर, बिमल किशोर बिमल व राजेश कुमार सहित अन्य भी थे। सबों ने अंत में दो मिनट का मौन रखकर मृत आत्मा की शांति के लिए ईश्वर से प्रार्थना की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn